Παύλος Χρηστίδης

Ο Παύλος Χρηστίδης (Αθήνα, 18 Απριλίου 1983) είναι Έλληνας πολιτικός και δικηγόρος. Είναι εκλεγμένος βουλευτής Β3΄ Νοτίου Τομέα Αθηνών με το ΠΑΣΟΚ-ΚΙΝΑΛ και κοινοβουλευτικός εκπρόσωπος, υπεύθυνος του τομέα εργασίας και κοινωνικής ασφάλισης του ΠΑΣΟΚ-ΚΙΝΑΛ.

Την περίοδο 2015-2021 κατείχε τη θέση του Εκπροσώπου Τύπου του ΠΑΣΟΚ, ενώ το 2018-2021 την θέση του Εκπροσώπου Τύπου στο Κίνημα Αλλαγής.Ο 27χρονος Μανώλης Χριστοδουλάκης νέος γραμματέας του Κινήματος Αλλαγής-  Εκπρόσωπος τύπου ο Παύλος Χρηστίδης , Μεταρρύθμιση 11 Απριλίου 2018. Επίσης, υπήρξε μέλος του Δημοτικού Συμβουλίου Ναυπλιέων την περίοδο 2014-2019.

 Βιογραφικά στοιχεία 

Γεννήθηκε στις 18 Απριλίου 1983 στην Αθήνα. Μεγάλωσε στο Άργος και στο Ναύπλιο. Είναι πτυχιούχος της Νομικής Σχολής του Δημοκρίτειου Πανεπιστημίου Θράκης και από το 2009 εργάζεται αρχικά ως συνεργάτης και στη συνέχεια στο δικό του δικηγορικό γραφείο. Είναι παντρεμένος με την Νάντια Μητσάκου κι έχουν δύο κόρες.

 Πολιτική σταδιοδρομία 

Τον Μάρτιο του 2013 εξελέγη γραμματέας της Νεολαίας ΠΑ.ΣΟ.Κ.. Το 2014 ήταν υποψήφιος στις ευρωεκλογές με την Ελιά. Στις  αυτοδιοικητικές εκλογές εξελέγη δημοτικός σύμβουλος στον Δήμο Ναυπλιέων. Είναι μέλος της Κεντρικής ΕπιτροπήςΠοιοι εκλέγονται στη νέα Κεντρική Επιτροπή του ΚΙΝΑΛ , ΣΚΑΪ 1 Απριλίου 2019. και του Εκτελεστικού Πολιτικού ΣυμβουλίουΝέο Εκτελεστικό Πολιτικό Συμβούλιο στο ΚΙΝΑΛ , Ναυτεμπορική 20 Απριλίου 2019. του Κινήματος Αλλαγής. Στις εθνικές εκλογές του 2019 ήταν τοποθετημένος στην τρίτη θέση του ψηφοδελτίου επικρατείας του Κινήματος Αλλαγής. 

Στις 15 Οκτωβρίου 2021, κι ενώ είχε προηγηθεί, στις 12 Οκτωβρίου, η εισαγωγή της Φώφης Γεννηματά στο νοσοκομείο και η ανακοίνωσή της ότι αποσύρεται από την ανάδειξη προέδρου στο Κίνημα Αλλαγής, ο Χρηστίδης ανακοίνωσε την πρόθεσή του να είναι υποψήφιος στις εσωκομματικές εκλογές. Πέντε μέρες αργότερα είχε συγκεντρώσει και κατέθεσε 7.000 υπογραφές στήριξης της υποψηφιότητάς του. Έλαβε 3,25% στον πρώτο γύρο και δεν εξελέγη. 

Στις εκλογές του Μαΐου και του Ιουνίου 2023 εξελέγη βουλευτής στον Νότιο Τομέα Αθηνών με το ΠΑΣΟΚ-ΚΙΝΑΛ.

 Αρθρογραφία - παρεμβάσεις 
Ο Παύλος Χρηστίδης παρεμβαίνει στα μέσα κοινωνικής δικτύωσης για θέματα επικαιρότητας και αρθρογραφεί κυρίως για θέματα διαγενεακής ισότητας, κοινωνικής δικαιοσύνης, γυναικείας χειραφέτησης και κλιματικής κρίσης. Την περίοδο της πανδημίας εισηγήθηκε την θεσμοθέτηση της "κοινωνικής φυσαλίδας" (social bubble) για συγκεκριμένες κατηγορίες πολιτών (μονογονεϊκές οικογένειες, ηλικιωμένους που διαβιούν μόνοι, κ.λπ).

 Παραπομπές 

 Εξωτερικοί σύνδεσμοι 
 Προσωπική ιστοσελίδα του Παύλου Χρηστίδη

Κατηγορία:Βουλευτές εκλεγμένοι με το ΠΑΣΟΚ - Κίνημα Αλλαγής
Κατηγορία:Βουλευτές Β3΄ Νότιου Τομέα Αθηνών
Κατηγορία:Έλληνες δικηγόροι του 21ου αιώνα
Κατηγορία:Έλληνες πολιτικοί του 21ου αιώνα
Κατηγορία:Απόφοιτοι της Νομικής Σχολής του Δημοκρίτειου Πανεπιστημίου Θράκης